Breithiúnas na Cúirte Ginearálta (an Ceathrú Dlísheomra méadaithe) an 30 Márta 2022 – Air Canada v an Coimisiún

(Cás T-326/17) ( 1 )

(Iomaíocht – Cairtéil – Margadh aerlasta – Cinneadh lena gcinntear go raibh sárú ar Airteagal 101 CFAE, ar Airteagal 53 de Chomhaontú LEE agus ar Airteagal 8 den Chomhaontú idir an Comhphobal agus an Eilvéis maidir le hAeriompar – Comhordú ar chomhpháirteanna praghais le haghaidh seirbhísí aerlasta (formhuirear breosla, formhuirear slándála, íocaíocht coimisiúin ar fhormhuirir) – Malartú faisnéise – Inniúlacht chríochach an Choimisiúin – Cearta na cosanta – Neamhláithreacht ráiteas agóidí nua – Sárú leanúnach aonair – An t‑iarratas ar thrócaire a tharraingt siar – Dlínse neamhtheoranta)

Iomaíocht – Nós imeachta riaracháin – Ráiteas agóidí – Ábhar riachtanach – Meas ar chearta na cosanta – Raon – Oibleagáid ar an gCoimisiún páirtithe leasmhara a chur ar an eolas trí ráiteas agóidí breise – Coinníollacha

(Airteagal 101 CFAE ; Rialachán ón gComhairle Uimh. 1/2003, Airteagal 27)

(féach míreanna 88-92, 105-112, 116-118, 122-124)

Iomaíocht – Nós imeachta riaracháin – Cinneadh ón gCoimisiún lena gcinntear sárú – Cionta dá ndlífear smachtbhannaí a shainaithint – Ceanglais a eascraíonn as prionsabal na cosanta breithiúnaí éifeachtachaí – Soiléireacht agus beachtas na coda oibríochtúla den chinneadh – Measúnú – Tosaíocht d’fhoclaíocht na coda oibríochtúla ar na forais

(Airteagal 101 CFAE; Comhaontú LEE, Airteagal 53; Comhaontú Aeriompair CE-an Eilvéis, Airteagail 8 agus 11(2); Cairt um Chearta Bunúsacha an Aontais Eorpaigh, Airteagal 47)

(féach míreanna 132, 336, 340-345)

Gníomhartha de chuid na n-institiúidí – Cúiseanna – Ceanglas – Raon – Cinneadh rialacha iomaíochta a chur i bhfeidhm – Cinneadh ón gCoimisiún lena gcinntear sárú agus lena ngearrtar fíneáil – Sainmhíniú ar nádúr agus raon feidhme an tsáraithe aonair agus leanúnach a cinneadh

(Airteagail 101(1) agus 296, an dara fomhír, CFAE; Cairt um Chearta Bunúsacha an Aontais, Airteagal 41(2)c))

(féach míreanna 155-165, 455-459)

Iomaíocht – Iompar – Rialacha iomaíochta – Aeriompar – Rialachán Uimh. 411/2004 – Raon feidhme – Naisc AE-Tríú Tíortha agus naisc LEE seachas naisc AE-Tríú Tíortha – Seirbhísí aerlasta iontrála – Cuimsiú

(Airteagail 101 agus 102 CFAE; Comhaontú LEE, Airteagail 53 agus 54 agus Iarscríbhinn XIII agus Prótacal 21, arna leasú le Cinneadh ó Chomhchoiste LEE Uimh. 40/2005; Rialachán Uimh. 1/2003 ón gComhairle, Airteagal 32(c), agus Rialachán ón gComhairle Uimh. 411/2004, Airteagail 1 agus 3)

(féach míreanna 194-209)

Iomaíocht – Rialacha an Aontais – Raon feidhme críochach – Inniúlacht an Choimisiúin – Inghlacthacht i bhfianaise an dlí idirnáisiúnta phoiblí – Cur chun feidhme nó éifeachtaí cáilithe cleachtas éagórach sa LEE – Bealaí eile – An critéar maidir le héifeacht láithreach, shubstaintiúil agus intuartha – Raon i láthair iompair a bhfuil sé mar chuspóir aige iomaíocht a shrianadh

(Airteagal 101 CFAE; Comhaontú LEE, Airteagal 53)

(féach míreanna 211-213, 226, 228-237, 240, 246-248, 252-260, 262-264, 273-278)

Iomaíocht – Iompar – Rialacha iomaíochta – Aeriompar – Rialacháin ón gComhairle maidir le rialacha iomaíochta an Aontais Eorpaigh a chur chun feidhme – Raon feidhme – Naisc AE-Tríú Tíortha agus naisc LEE seachas naisc AE-Tríú Tíortha – Cuimsiú ó Bhealtaine 2004 agus Bealtaine 2005, faoi seach – Inniúlacht an Choimisiúin – Raon – Soláthróidh an Coimisiún cruthúnas ar an sárú agus a ré – Cnuasach fianaise a úsáid – Ag cur san áireamh gnéithe a tharla roimh na dátaí seo – Ceanglas incháilitheachta

(Airteagal 101 CFAE; Comhaontú LEE, Airteagal 53 agus Iarscríbhinn XIII agus Prótacal 21, arna leasú le Cinneadh ó Chomhchoiste LEE Uimh. 40/2005; Rialachán Uimh. 1/2003 ón gComhairle, Airteagal 32(c), agus Rialachán Uimh. 411/2004 ón gComhairle, Airteagail 1 agus 3)

(féach míreanna 298-301, 316-322)

Caingean le haghaidh neamhniú – Saincheisteanna – Neamhinniúlacht na hinstitiúide is údar an ghnímh atá faoi chonspóid – Athbhreithniú ex officio ag breithiúnacht an Aontais Eorpaigh – Coinníoll – Prionsabal na sáraíochta a urramú

(Airteagal 263 CFAE)

(féach míreanna 329, 330)

Cairtéil – Toirmeasc – Sáruithe – Comhaontuithe agus cleachtais chomhbheartaithe arb ionann iad agus sárú amháin – Dliteanas a chur i leith cuideachta amháin as an sárú iomlán – Coinníollacha – Cleachtais agus iompar ciontaithe mar chuid de phlean foriomlán – Measúnú – Critéir – Rannchuidiú le cuspóir aonair an tsáraithe – Eolas nó intuarthacht maidir le plean foriomlán an chomhaontaithe agus maidir leis na príomhghnéithe a bhaineann leis – Gá le caidreamh iomaíoch idir gach cuideachta rannpháirteach – Éagmais

(Airteagal 101 CFAE; Comhaontú LEE, Airteagal 53; Comhaontú Aeriompair CE-an Eilvéis, Airteagal 8)

(féach míreanna 363-377, 380-385, 399)

Cairtéil – Toirmeasc – Sáruithe – Comhaontuithe agus cleachtais chomhbheartaithe arb ionann iad agus sárú amháin – Dliteanas a chur i leith cuideachta as rannpháirtíocht sa sárú ina iomláine – Coinníollacha – Carachtar leordhóthanach, chun an chuideachta a chur faoi dliteanas, de thoiliú intuigthe gan scaradh poiblí ná tuairisciú do na húdaráis inniúla

(Airteagal 101(1) CFAE; Comhaontú LEE, Airteagal 53; Comhaontú Aeriompair CE-an Eilvéis, Airteagal 8(1))

(féach míreanna 411-421)

Iomaíocht – Nós imeachta riaracháin – Cinneadh ón gCoimisiún lena gcinntear sárú – Úsáid faisnéise agus fianaise arna soláthar ag cuideachta in iarratas díolúine – Inghlacthacht beag beann ar thoradh an iarratais ar thrócaire

[Airteagal 101 CFAE; Comhaontú LEE, Airteagal 53; Comhaontú Aeriompair CE-an Eilvéis, Airteagal 8; Teachtaireachtaí ón gCoimisiún 2002/C 45/03, míreanna 11(b) agus 33, agus 2006/C 210/02, míreanna 31 agus 37]

(féach míreanna 476-482)

Iomaíocht – Nós imeachta riaracháin – Cinneadh ón gCoimisiún lena gcinntear sárú – Soláthróidh an Coimisiún cruthúnas ar an sárú agus a ré – Scóip an mhuirir phromhaidh – Sárú leanúnach aonair – Eolas nó intuarthacht maidir le plean foriomlán an chomhaontaithe agus maidir leis na príomhghnéithe a bhaineann leis – Cnuasach fianaise

(Airteagal 101 CFAE; Comhaontú LEE, Airteagal 53; Comhaontú Aeriompair CE-an Eilvéis, Airteagal 8; Rialachán Uimh. 1/2003 ón gComhairle, Airteagal 23(2) agus (3))

(féach míreanna 515-519, 521, 537-540)

Caingean le haghaidh neamhniú – Breithiúnas lena ndéantar neamhniú – Raon – Gníomh de dhlí an Aontais a neamhniú go páirteach – Neamhniú páirteach ar chinneadh ón gCoimisiún lena gcáilítear iompraíochtaí éagsúla frithiomaíocha de shárú aonair agus leanúnach agus lena ngearrtar fíneáil – Easpa fianaise leordhóthanach chun a shuíomh go raibh na cuideachtaí a cúisíodh i leith ceann amháin de na comhpháirteanna den sárú aonair agus leanúnach – Éagmais aon tionchar ar dhlíthiúlacht an chinnidh go raibh na cuideachtaí sin rannpháirteach sa sárú foriomlán

(Airteagail 101, 263 agus 264 CFAE; Comhaontú LEE, Airteagal 53; Rialachán Uimh. 1/2003 ón gComhairle, Airteagal 23(2) agus (3))

(féach míreanna 543, 556, 557)

Iomaíocht – Fíneálacha – Méid – Cinneadh – Athbhreithniú breithiúnach – Dlínse gan teorainn ag breithiúnacht an Aontais Eorpaigh – Raon – Teorainn – Prionsabal an neamh-idirdhealaithe a urramú – Na treoirlínte chun fíneálacha a ríomh a chur san áireamh

(Airteagal 261 CFAE; Rialachán Uimh. 1/2003 ón gComhairle, Airteagal 31; Teachtaireacht ón gCoimisiún 2006/C 210/02)

(féach míreanna 566-572)

An chuid oibríochtúil

Déantar Airteagal 1(1)(a), (2)(a), (3)(a) agus (4)(a) de Chinneadh C(2017) 1742 final ón gCoimisiún an 17 Márta 2017 a bhaineann le himeachtaí faoi Airteagal 101 CFAE, Airteagal 53 de Chomhaontú LEE agus Airteagal 8 den Chomhaontú idir an Comhphobal Eorpach agus Cónaidhm na hEilvéise um Aeriompar (Cás AT.39258 – Aerlasta) a chur ar neamhní a mhéid is a chinntear ann go raibh Air Canada rannpháirteach sa ghné den sárú aonair agus leanúnach i ndáil le diúltú íocaíochtaí ar fhormhuirir a íoc.

Is é EUR 17952000 méid na fíneála a fhorchuirtear ar Air Canada in Airteagal 3(a) de Chinneadh C(2017) 1742 final.

Diúltaítear don chuid eile den chaingean.

Ordaítear don Choimisiún Eorpach a chostais féin agus aon trian de chostais Air Canada a íoc.

Ordaítear do Air Canada dhá thrian dá chostais féin a íoc.

( 1 ) IO C 239, 24.7.2017.